<classify> Bodi ya Wakurugenzi ya Benki ya CRDB PLC imemtangaza Abdulmajid Musa Nsekela kuwa Mkurugenzi Mtendaji wa benki hiyo kuchukua nafasi ya Dk. Charles Kimei.Dk. Kimei atastaafu Mei mwakani.Taarifa ya CRDB iliyosainiwa na Mwenyekiti wa Bodi ya wakurugenzi ya benki hiyo imeeleza kuwa, Nsekela anakwenda kuongoza benki ya CRDB akitoka Benki ya NMB ambako alikuwa Mkuu wa Biashara kwa wateja wadogo.Ana Shahada ya Uzamili ya Usimamizi wa Biashara, akibobea katika eneo la masuala ya benki kimataifa na pia Stashahada ya Juu ya Usimamizi wa Biashara kutoka Chuo Kikuu cha Birmingham, Uingereza.Kwa mujibu wa taarifa ya CRDB, awali Nsekela alisoma Chuo cha Usimamizi wa Fedha IFM Stashahada ya Juu ya Masuala ya Benki.Ameshikilia nyadhifa mbalimbali katika sekta ya benki na ana uzoefu katika sekta ya fedha wa zaidi ya miaka 20.Alianza kazi ya benki mwaka 1997 katika Benki ya CRDB akiwa ofisa wa benki, na mwaka uliofuata alichaguliwa kuwa kwenye timu ya kubadili utamaduni wa kibenki wa benki hiyo.Mwaka 2008 alijiunga na Benki ya NMB akiwa Meneja Mwandamizi na mwaka 2013 aliteuliwa kuwa Mkuu wa Biashara kitengo cha wateja wadogo. Nsekela ni mume wa Sekita Nsekela na wana watoto wanne.  <topic>: kitaifa 